**Foto konkursa “Jelgavas novads iedzīvotāju acīm”**

**NOLIKUMS**

1. **Visp**ā**r**ī**gie noteikumi**

1.1. Foto konkursu “Jelgavas novads iedzīvotāju acīm” (turpmāk – Konkurss) rīko Jelgavas novada pašvaldība (turpmāk – Konkursa rīkotājs).

1.2. Konkursa mērķis – iesaistīt novada iedzīvotājus un viesus interesantu un mākslinieciski kvalitatīvu Jelgavas novada būtību raksturojošu fotogrāfiju radīšanā pašvaldības krājumu papildināšanai un pašvaldības reprezentācijas materiālu veidošanai, popularizējot foto mākslu kā sabiedrības līdzdalības formu.

1.3. Konkursa iesniegto fotogrāfiju tematika - fotogrāfijām jābūt uzņemtām Jelgavas novada teritorijā. Fotogrāfijās var būt attēloti cilvēki (portreti), ainavas, pasākumi (svētki, sporta sacensības, aktivitātes brīvā dabā, u.c.), ikdienas dzīves ainas, u.c. Fotogrāfiju uzņemšanas laiks nav ierobežots.

1.4. Konkursā var piedalīties ikviena persona (turpmāk – Dalībnieks), neatkarīgi no fotografēšanas iemaņām un pieredzes, iesniedzot pieteikumu dalībai atbilstoši konkursa nolikuma prasībām.

1.5. Uz fotogrāfijas nedrīkst būt uzraksti, datumi, logotipi vai paraksti.

1.6. Konkurss norisinās **no 2023.gada 23.marta līdz 1.oktobrim**. **Uzvarētāji tiks paziņoti 2023.gada 9.oktobrī.**

1.6. Papildu informāciju par konkursu var saņemt, zvanot uz tālruņa numuru 63024934 vai rakstot e-pastu [sabiedriskas.attiecibas@jelgavasnovads.lv](mailto:sabiedriskas.attiecibas@jelgavasnovads.lv).

**2. Konkursa pieteikuma noformēšana un iesniegšana**

* 1. Konkursa pieteikums, kas sastāv no aizpildītas pieteikuma anketas (1.pielikums) un fotogrāfijas/ām iesniedzams elektroniski, sūtot uz e-pastu sabiedriskas.attiecibas@jelgavasnovads.lv līdz 2023.gada 1.oktobra plkst. 23.59.
  2. Viens konkursa dalībnieks var iesniegt līdz 5 (piecām) fotogrāfijām.
  3. Katrai fotogrāfijai jānorāda nosaukums.
  4. Nedrīkst iesniegt cita autora fotogrāfijas.
  5. Fotogrāfijas iesniedzamas JPEG formātā ar izšķirtspēju ne mazāku kā 150 dpi un garākā mala ne mazāka kā 3000 pix.
  6. Pieteikumi, kas neatbildīs nolikuma prasībām, netiks izskatīti.

1. **Fotogrāfiju lietošanas tiesības:**

3.1. Piedaloties Konkursā, Dalībnieks apliecina, ka ir iesniegto fotogrāfiju autors un bez atsevišķas saskaņošanas piekrīt tam, ka Konkursa rīkotājs iesūtītās fotogrāfijas bez atlīdzības var izmantot dažādos Jelgavas novada reklāmas materiālos, ievietošanai pašvaldības tīmekļvietnē www.jelgavasnovads.lv un sociālajos tīklos, tūrisma materiālos, pašvaldības informatīvo izdevumu veidošanai, reprezentācijas un citām vajadzībām.

3.2. Konkursa Dalībnieks uzņemas atbildību par atļaujas saskaņošanu ar iesniegtajās fotogrāfijās redzamajiem cilvēkiem par fotogrāfiju publiskošanu, kā arī atbildību par iespējamām trešo personu pretenzijām saistībā ar iesniegto fotogrāfiju publiskošanu.

3.3. Piedaloties foto konkursā, Dalībnieks piekrīt visiem nolikuma nosacījumiem.

1. **Pieteikumu vērtēšana:**

4.1. Konkursa Dalībnieku iesniegtās fotogrāfijas, kas atbildīs nolikuma 2. punktā noteiktajām prasībām, tiks publicētas Jelgavas novada [www.facebook.com](http://www.facebook.com) lapā, kur tās tiks nodotas vērtēšanai, balsojumu veicot ar reakcijām (patīk, u.c.).

4.2. Balsošanas rezultāti tiks paziņoti Facebook tiešraides laikā 9.oktobrī.

1. **Konkursa uzvarētāji un balvas:**

5.1. Konkursa pirmo piecu vietu ieguvēji – Dalībnieki, kuru fotogrāfijas būs ieguvušas vislielāko reakciju skaitu, tiks apbalvoti ar Jelgavas novada suvenīriem, uzvarētāju fotogrāfijas tiks publicētas sociālo tīklu [www.facebook.com](http://www.facebook.com), [www.instagram.com](http://www.instagram.com) Jelgavas novada lapās un pašvaldības tīmekļvietnē [www.jelgavasnovads.lv](http://www.jelgavasnovads.lv).

1.pielikums

foto konkursam “Jelgavas novads iedzīvotāju acīm” nolikumam

PIETEIKUMA ANKETA

Foto konkursam \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (autora vārds, uzvārds) ir iesniedzis sekojošas fotogrāfijas:

|  |  |
| --- | --- |
| Nr. | Fotogrāfijas nosaukums un īss apraksts |
| 1. |  |
| 2. |  |
| 3. |  |
| 4. |  |
| 5. |  |

Dalībnieka kontakti:

Tālrunis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_